VfB Speldorf

VfB Speldorf is 'n sokkerklub uit Mülheim an der Ruhr in die deelstaat Noord-Rynland-Wesfale in Duitsland. Speldorf is 'n stadsdeel van Mülheim.

 Geskiedenis 
Die klub is op 19 Januarie 1919 gestig as opvolger van SC Preußen Speldorf, wat voor die Eerste Wêreldoorlog bestaan het.

Speldorf het in die 1930’s twee keer aan die uitspeelwedstryde om promosie na die Gauliga Neder-Ryn deelgeneem, maar kon nie deurdring nie.

Die klub se beste prestasie was om in 1956 te promoveer na die 2. Oberliga Wes, destyds op die tweede vlak van die Duitse sokkerstruktuur.

 Stadion 
Die klub speel tradisioneel sy tuiswedstryde op die Stadion am Blötter Weg, wat slegs sowat 2 500 toeskouers akkommodeer (meesal staanplekke). Die stad Mülheim an der Ruhr en VfB Speldorf is tans in samesprekings gewikkel om die klub vanaf die 2008/09-seisoen na die na die Ruhrstadion te skuif (wat aan die stad behoort), aangesien die infrastruktuur van die Stadion am Blötter Weg nie na wense is nie en Speldorf tans die klub is wat op die hoogste vlak meeding van enige klub uit die stad. Die stadion is vroeër deur 1. FC Mülheim gebruik toe hy in die 2. Bundesliga meegeding het en word tans deur Galatasaray Mülheim gebruik, wat in die Landesliga meeding. Die Ruhrstadion kan sowat 6 000 toeskouers akkommodeer.

 Onlangse ligaplekke 
 1990-91	(V)	Landesliga Neder-Ryn St. 3	6de
 1991-92	(V)	Landesliga Neder-Ryn St. 3	2de
 1992-93	(V)	Landesliga Neder-Ryn St. 3	5de
 1993-94	(VI)	Landesliga Neder-Ryn St. 3	7de
 1994-95	(VI)	Landesliga Neder-Ryn St. 3	2de
 1995-96	(VI)	Landesliga Neder-Ryn St. 3	1ste
 1996-97	(V)	Verbandsliga Neder-Ryn	9de
 1997-98	(V)	Verbandsliga Neder-Ryn	14de
 1998-99	(V)	Verbandsliga Neder-Ryn	10de
 1999-00	(V)	Verbandsliga Neder-Ryn	5de 2000-01	(V)	Verbandsliga Neder-Ryn	3de
 2001-02	(V)	Verbandsliga Neder-Ryn	4de
 2002-03	(V)	Verbandsliga Neder-Ryn	
 2003-04	(V)	Verbandsliga Neder-Ryn	8ste
 2004-05	(V)	Verbandsliga Neder-Ryn	1ste
 2005-06	(IV)	Oberliga Noord-Ryn	12de
 2006-07	(IV)	Oberliga Noord-Ryn	14de
 2007-08	(IV)	Oberliga Noord-Ryn	

 Eksterne skakels 
 Amptelike klubblad 

 Oberliga Noord-Ryn 2007/08-seisoen  
Alemannia Aken II | SSG 09 Bergisch Gladbach | Bonner SC | FC Germania Dattenfeld  MSV Duisburg II | TuRU Düsseldorf | Fortuna Düsseldorf II | Swartwit Essen  VfB Homberg | 1. FC Kleve | 1. FC Keulen II | Bayer 04 Leverkusen II  VfL Borussia Mönchengladbach II | VfB Speldorf | SV 19 Straelen | KFC Uerdingen 05  SSVg Velbert | Wuppertaler SV Borussia II  

Speldorf